कराची एक्सप्रेस की बोगी में 4 बच्चों समेत 7 की मौत, आंकड़ा बढ़ने की आशंका
Pakistan Karachi Express Train Fire Accident - 7 Including 4 Children Died. पाकिस्तान में गुरुवार सुबह कराची एक्सप्रेस की एक बोगी में आग लग गई। इसमें 4 बच्चों समेत 7 लोगों की मौके पर ही मौत हो गई। पुलिस के मुताबिक- घायलों को अस्पताल में भर्ती कराया गया है,
पाकिस्तान में गुरुवार तड़के कराची एक्सप्रेस की एक बोगी में आग लग गई। इसमें 4 बच्चों समेत 7 लोगों की जलकर मौत हो गई। जबकि कुछ लोग घायल भी हुए है।
पुलिस के मुताबिक घायलों को अस्पताल में भर्ती कराया गया है, इनमें से कुछ की हालत बेहद गंभीर है। मरने वालों का आंकड़ा बढ़ सकता है। पाकिस्तान रेलवेज के एक अफसर ने कहा- फिलहाल 7 लोगों की मौत हुई है। घायलों को हर मुमकिन इलाज और मदद मुहैया कराई जा रही है।
सिंध प्रांत के खैरपुर की घटना
पाकिस्तान की वेबसाइट ‘द डॉन’ के मुताबिक ट्रेन में आग की घटना सिंध प्रांत के खैरपुर जिले के तांदो खान इलाके में हुई। उस वक्त ज्यादातर पैसेंजर सो रहे थे। पाकिस्तान रेलवेज के अफसर मोहसिन सियाल ने इसकी पुष्टि की है।
पुलिस के मुताबिक 6 शव ऐसे हैं, जिनकी पहचान करना भी मुश्किल है। सबसे पहले इनका डीएनए टेस्ट कराया जाएगा। इसके बाद इन्हें फैमिली को सौंपा जाएगा। घायलों को खैरपुर के जिला अस्पताल में भर्ती कराया गया है। इन्हें बचाने की तमाम कोशिशें की जा रही हैं।
आग की वजह का पता नहीं
